b'\n_START_ARTICLE_\nSinoda od Hrasta\n_START_SECTION_\nUvod\n_START_PARAGRAPH_\nGodine 402. bizantski car Arkadije je pozvao aleksandrijskog patrijarha Teofilija u Konstantinopol da se zbog nekoliko optu\xc5\xbebi koje su protiv njega naveli neki egipatski redovnici, osobito tzv. "Visoka bra\xc4\x87a", ispri\xc4\x8da pred sinodom, kojim je trebao predsjedati Ivan Zlatousti. Teofilije, njihov negda\xc5\xa1nji prijatelj, odjednom se okrenuo protiv njih i po\xc4\x8deo ih progoniti kao Origeniste. Postavljaju\xc4\x87i se na \xc4\x8delo vojnika i noru\xc5\xbeanih sluga, Teofilije je krenuo protiv redovnik\xc3\xa4, spaliv\xc5\xa1i im stani\xc5\xa1ta i zlostavljaju\xc4\x87i sve one koje je uhvatio._NEWLINE_Kad su uhva\xc4\x87eni redovnici uspjeli pobje\xc4\x87i u Konstantinopol, odmah su molili patrijarha Ivana Zlatoustog da im pomogne. U isto vrijeme je i Teofilije pisao sv. Epifaniju ciparskom, tra\xc5\xbee\xc4\x87i od njega pomo\xc4\x87 na na\xc4\x8din da ode do Ivana i nagovori ga na osudu origenista. Epifanije je dobroj vjeri oti\xc5\xa1ao, ali kad je shvatio da ga Teofilije koristi samo za svoje osobne potrebe, napustio je Konstantinopol, da bi tijekom povratka na Cipar umro 403. godine. U to je vrijeme Zlatousti odr\xc5\xbeao propovijed u kojoj je kritizirao bespotrebni luksuz \xc5\xbeena. To je bilo prijavljeno carici kao da se ta propovjed odnosila na nju osobno, \xc5\xa1to je kod nje izazvalo jo\xc5\xa1 ve\xc4\x87i gnjev protiv Ivana.\n_START_SECTION_\nSinoda\n_START_PARAGRAPH_\nTeofilije se napokon pojavio u Konstantinopolu u lipnju 403. godine, ali ne sam kako mu je bio zapovije\xc4\x91eno, ve\xc4\x87 s dvadesetdevetoricom svojih pomo\xc4\x87nih biskupa i, kako nam Paladije govori, s mnogo novca i raznoraznih darova. Njegov ne\xc4\x87ak i nasljednik \xc4\x86iril tako\xc4\x91er je ga pratio na sinodu. Teofilije je uzeo smje\xc5\xa1taj u jednoj od carskih pala\xc4\x8da, te odr\xc5\xbeao skupove sa svim protivnicima Ivana Zlatoustog. Zatim se povukao sa svojim pomo\xc4\x87nim biskupima i sedam drugih biskupa u vilu blizu Konstantinopola, ustvari na imanje Dryn (Ad Quercum), nazvanog Epi Dryn, gdje je bio sastavljen dugi popis, uglavnom, neutemeljenih optu\xc5\xbebi protiv Zlatoustog._NEWLINE__NEWLINE_Sinoda se sada sastojala od \xc4\x8detrdeset dva nadbiskupa i biskupa, koje je doveo Teofilije, od kojih su mnogi bili sirijski i egipatski biskupi, a isti su bili neprijateljski nastrojeni prama Ivanu. _NEWLINE_Sada je sinoda, koja je ustvari okupljena da sudi Teofiliju u skladu s nalogom cara, umjesto toga pozvala Zlatoustog da pristupi i ispri\xc4\x8da se. Severijan, biskup u Gabali u Siriji, kojem je Zlatousti prethodno naredio da napustiti Konstantinopol zbog sudjelovanja u kontroverzi s \xc4\x91akonom Sarapionom, pojavljuje se kao tu\xc5\xbeitelj. Zlatousti je odbio priznati zakonitost sinode u kojoj su mu otvoreni neprijatelji bili suci, pa je odbio na takvoj sinodi prisustvovati te joj na taj na\xc4\x8din dati legitimitet. Nakon tre\xc4\x87eg poziva da se pojavi pred sinodom, Zlatoustom je, uz suglasnost cara, izglasano da bude izop\xc4\x87en. _NEWLINE_Kako bi izbjegao beskorisno krvoproli\xc4\x87e, on se tre\xc4\x87eg dana predao vojnicima koji su ga \xc4\x8dekali. Ali prijetnje uznemirene mase ljudi i iznenadna "nesre\xc4\x87a u carskoj pala\xc4\x8di" (zapravo je u pitanju bio poba\xc4\x8daj), upla\xc5\xa1ili su caricu. Bojala se neke daljne  kazne s nebesa zbog  izgnanstva Zlatoustog, i odmah je nare\xc4\x91en njegov opoziv. Nakon nekog oklijevanja, Zlatousti je ponovno do\xc5\xa1ao u Konstantinopol, \xc5\xa1to je narod primio sa velikim odu\xc5\xa1evljenjem. Teofilije i njegove pristalice su se spasili bje\xc5\xbeanjem iz Konstantinopola.\n_START_SECTION_\nRazdoblje nakon sukoba\n_START_PARAGRAPH_\nNeprijatelji Ivana Zlatoustog, unato\xc4\x8d svemu, se nisu odmarali i uskoro su ga uspjeli svrgnuti po drugi put 24. lipnja 404. godine, nakon \xc4\x8dega su ga i prognali. Posljednje rije\xc4\x8di Sv. Ivana Zlatoustog koje je izgovorio dok je le\xc5\xbeao na putu ka izgonu, bile su: "Slava Ti Bo\xc5\xbee za sve (\xc5\xa1to si dao)! "'